ร้านหัวปลาหม้อไฟ อยู่แถวสยามนครินทร์ค่ะ เลี้ยวเข้ามาทางซอยข้างสยามนครินทร์ เข้าไปหน่อยนึง ร้านจะอยู่ขวามือ ตรงข้ามเซเวนเลยค่ะ เพิ่งได้มาลองทานครั้งแรก อร่อยดีค่ะ ได้อาหารเร็วมาก อาจเป็นเพราะตอนไปทานคนยังน้อยอยู่ เลยได้อาหารค่อนข้างเร็ว สำหรับเมนูที่สั่งคือ
     - ยำหมึกสด ชอบมากค่ะ หมึกสดและหนึบดี รสชาติโอเคเลย จัดจ้าน เผ็ด เปรี้ยว เค็มไปนิด แต่ก็แก้เลี่ยนได้ดีค่ะ ราคาจานละ 80 ถือว่าไม่แพงเลย
     - เครื่องแกงหมูกรอบ เมนูคลาสสิก หมูกรอบเยอะดีค่ะ อร่อยด้วย ถั่วฝักยาวไม่เหม็นเขียวเลย ปกติจะไม่ค่อยชอบกินถั่วฝักยาวเพราะบางร้านผัดมาแบบเหม็นเขียว แต่ร้านนี้ทำได้ดีค่ะ ขอตินิดนึงคือน้ำมันเยอะไปหน่อยค่ะ ส่วนอย่างอื่นโอเคค่ะ ราคาจานละ 80 บาทค่ะ ไม่แพงเช่นกัน
     - ออส่วนกระทะร้อน เมนูนี้ 100 บาท แฟนชอบมากค่ะ หอยเยอะดี รสชาติโอเค เสียดายตอนสั่งไม่ได้สั่งกรอบๆ เลยเหนียวๆหน่อยค่ะ 
     สรุป ร้านนี้โอเคเลยค่ะ ราคาไม่แพง 290 บาท อาหาร 3 อย่าง รวมข้าวและน้ำแล้วด้วย รสชาติก็อร่อย อาหารได้เร็ว กลับมาทานอีกแน่นอนค่ะ